cyanic-selkie/wikianc huggingface dataset:
আহমদ ছফা
মননশীল সাহিত্য
১৯৭২ খ্রিষ্টাব্দে দৈনিক গণকণ্ঠ-এ ধারাবাহিকভাবে বুদ্ধিবৃত্তির নতুন বিন্যাস রচনা প্রকাশ করেন। 'বিতর্ক বা আলোড়ন সৃষ্টিকারী' এই প্রবন্ধের কারণে তৎকালীন সরকারের রোষে পড়তে হয় তাকে। বুদ্ধিবৃত্তির নতুন বিন্যাস বইয়ে আহমদ ছফা বাঙালি চিন্তকদের সম্পর্কে যুক্তিসহ রূঢ় সব মন্তব্য করেছেন। সেই সময় দেশের প্রতিষ্ঠিত-অপ্রতিষ্ঠিত লেখক-বুদ্ধিজীবীরা প্রতি সপ্তাহের কিস্তির দিকে তাকিয়ে থাকতেন আগ্রহ এবং আতঙ্ক নিয়ে। আহমদ ছফার সর্বাধিক আলোচিত সাতচল্লিশের দেশভাগ থেকে শুরু করে একাত্তরের মুক্তিযুদ্ধ—দীর্ঘ এ কালখণ্ডে বুদ্ধিজীবীরা কীভাবে আত্মবিক্রির প্রতিযোগিতায় লিপ্ত হয়েছিলেন, কীভাবে পুরস্কার, পদক-পদবির জন্য মরিয়া ছিলেন, তা তথ্য উপাত্তসহ উপস্থাপন করেছেন। ছফার ভাষায়: আগে বুদ্ধিজীবীরা পাকিস্তানি ছিলেন, বিশ্বাসের কারণে নয়—প্রয়োজনে। এখন অধিকাংশ বাঙালি হয়েছেন—সেও ঠেলায় পড়ে। দেশ স্বাধীন হওয়ার আগে পাকিস্তানি শাসকগোষ্ঠীর পক্ষে প্রবন্ধ-নিবন্ধ রচনা, গল্প-উপন্যাসে পাকিস্তান প্রশস্তি,  স্বৈরশাসকের জীবনী  অনুবাদ—এসব বিষয়কে ছফা দেখেছেন লেখকদের মেরুদণ্ডহীনতার চূড়ান্ত প্রমাণ হিসেবে। একইসঙ্গে মুক্তিযুদ্ধ শুরুর আগ মুহূর্তে লেখকসমাজের নিষ্ক্রিয়তা, যুদ্ধের সময় দ্বিধান্বিত ভূমিকা, ভারতে পালিয়ে বেড়ানো, ভোগবিলাসে মত্ত থাকার প্রসঙ্গ উল্লেখ করে ছফা তুলে ধরেছেন, স্বাধীনতা পূর্ববর্তী বাংলাদেশের লেখকসমাজ কতটা অপরিণামদর্শী ও অদূরদর্শী ছিলেন। ছফা বলেন, সুবিধাবাদী বুদ্ধিজীবীরা ‘প্রয়োজনে-ঠেলায়’ পড়ে বিশেষ বিশেষ ঘটনার আগে যে ধরনের বক্তব্য-বিবৃতি দেন, ঘটনার পরে লেখেন তার উল্টো কাসুন্দি। ফলে তাঁদের কোনো চিন্তা-কর্ম-উপদেশ সমাজের বিশেষ কোনো কাজে আসে না। তাই ছফা বলেন, বুদ্ধিজীবীরা যা বলতেন, শুনলে বাংলাদেশ স্বাধীন হত না। এখন যা বলছেন, শুনলে বাংলাদেশের সমাজ-কাঠামো আমূল পরিবর্তন হবে না।
বাংলা একাডেমি থেকে বাঙালি মুসলমানের মন প্রবন্ধগ্রন্থ প্রকাশ পায় ১৯৮১ খ্রিষ্টাব্দে। গ্রন্থের নাম প্রবন্ধটি প্রকাশিত হয়েছিল ১৯৭৬ সালে মাসিক সমকালে। বাংলাদেশের ইতিহাসে অন্যতম আলোচিত ও বিতর্কিত প্রবন্ধ "বাঙালি মুসলমানের মন।" "বাঙালি মুসলমানের মন" প্রবন্ধে ছফা বাঙালি মুসলমানদের হীনম্মন্যতা র ব্যাপক সমালোচনা করেছেন এবং পাশাপাশি এর বাস্তব ও যৌক্তিক কারণগুলো তুলে ধরেছেন। ছফার মতে, হিন্দু বর্ণাশ্রম প্রথাই এদেশের সাম্প্রদায়িকতার আদিতম উৎস। তাঁর মতে, বাঙালি মুসলমানের হীনম্মন্যতার শিকড়ও বর্ণাশ্রম প্রথাতে প্রোথিত আছে। আর শাসকশ্রেণির পৃষ্ঠপোষকতার অনুপস্থিতির কারণে বাঙালি মুসলমান আজ পর্যন্ত তাদের জাতিগত হীনম্মন্যতা থেকে উত্তরণ ঘটাতে পারে নি। আর তাই 'বাঙালি মুসলমান সমাজ স্বাধীন চিন্তাকেই সবচেয়ে ভয় করে।' প্রবন্ধটির পটভূমি ব্যাখ্যা করে সলিমুল্লাহ খান মন্তব্য করেছেন, বাঙালি মুসলমান আসলে কোনও জাতিগোষ্ঠী নয়। এটি একটি বিশেষ শ্রেণির নাম, যারা মুসলমান ও বাংলায় কথা বলেন এবং এ নিয়ে হীনম্মন্যতায় ভোগেন। 'বাঙালি ও মুসলিম জনগোষ্ঠীর শোষিত শ্রেণির একটি বিশেষ অংশ, যাদের হীনম্মন্যতার অবসান হয়নি, তারাই এই বাঙালি মুসলমান। সময় বদলালেও এই হীনম্মন্যতার সংকটের অবসান হয়নি। এর কারণেই সব স্তরে বাংলা ভাষার দুরবস্থা এখনও কাটেনি।'
১৯৯২ সালে রচিত "বাংলাদেশের উঁচুবিত্ত শ্রেণি এবং সমাজবিপ্লব প্রসঙ্গ" প্রবন্ধে ছফা বলেছেন, দরিদ্র ও সংগ্রামরত বিশাল আম জনতার সাথে দেশের শহুরে সুশীল সমাজ ও শাসক শ্রেণির কোনো সম্পর্ক নেই। বাংলাদেশের অভিজাতরা বিদেশিদের চেয়ে বেশি বিদেশি সেজে থাকে। তারা কাল্পনিক বৈশ্বিক সংস্কৃতির সাথে একাত্মতা বোধ করে, যার কোনো শিকড় বাংলাদেশের কোটি জনতার রূঢ় বাস্তবতায় নেই। ছফা আরো বলেন, বাঙালি সাধারণ মুসলমানরা আদৌ গোঁড়া বা প্রতিক্রিয়াশীল না, কিন্তু শাসকশ্রেণির সাথে তাদের সতত বৃদ্ধিপ্রাপ্ত দূরত্ব ও নিরবচ্ছিন্ন শোষণ ও আর্থরাজনৈতিক বঞ্চনা তাদের মাঝে ক্রোধ ও ক্ষোভে পূর্ণ পলকা অবস্থার সৃষ্টি করেছে, যে অবস্থার কারণে আন্তর্জাতিক উগ্রপন্থী ধর্মীয় সংগঠনগুলো বাংলাদেশে জনমত গঠন করতে পারছে।
কথাসাহিত্য
সলিমুল্লাহ খান ও আরো অনেকের মতে, আহমদ ছফা বাংলা সাহিত্য তথা বিশ্ব সাহিত্যের একজন শ্রেষ্ঠ কথাসাহিত্যিক। আখতারুজ্জামান ইলিয়াসের মতে, ছফা গল্প বলার কলা অল্পবয়সেই রপ্ত করেছিলেন। তাই পাঠকরা তার ডাকে সাড়া দেয়।
সূর্য তুমি সাথী (১৯৬৭) আহমদ ছফার প্রথম উপন্যাস ও গ্রন্থ। উপন্যাসটিকে সাম্প্রদায়িক সম্প্রীতির হৃদয়গ্রাহী উপাখ্যান বলা হয়েছে। যদিও বরুমতির আঁকেবাঁকে নামক একটি গ্রন্থও তাঁর প্রথম গ্রন্থের দাবিদার।
ওঙ্কার (১৯৭৫) ছফার দ্বিতীয় উপন্যাস। ঊনসত্তরের গণঅভ্যুত্থানের প্রেক্ষাপটে রচিত ওঙ্কারে একটি পরিবারকে কেন্দ্র করে বাংলাদেশের তৎকালীন অস্থির রাজনৈতিক ও সামাজিক অবস্থাকে ধারণ করেছেন লেখক। ওঙ্কারে বোবা বউয়ের 'বাঙলা' উচ্চারণের সমান্তরালে "জাতিসত্তার জাগরণের অন্তর্সত্য বিধৃত হয়েছে।" আখতারুজ্জামান ইলিয়াস লিখেছেন, ওঙ্কারে "ছফার কোনো চরিত্রই শুধু একটি ব্যক্তি নয়, বহু কালের বহু মানুষের বহন করার শক্তি দিয়েই তিনি তাদের সৃষ্টি করেছেন।" ইলিয়াস আরো বলেন, একটি জনগোষ্ঠী থেকে পরিপূর্ণ একটি জাতিতে পরিণত হওয়ার সংকল্প ঘোষিত হয়েছে ওঙ্কারে।
একজন আলী কেনানের উত্থান-পতনে (১৯৮৮) ছফা বাংলাদেশের মাজার সংস্কৃতির প্রেক্ষিতে আলী কেনান নামের মূল চরিত্রের উত্থান ও পতন উপস্থাপন করেছেন। পাকিস্তানের সামরিক শাসক আইয়ুব খান থেকে শুরু শেখ মুজিবের শাসনামল পর্যন্ত রাজনীতির উত্থান পতন আলী কেনানের উত্থান পতনের সমান্তরালে প্রতিবিম্বিত হয়েছে। সলিমুল্লাহ খান আলী কেনানকে শেখ মুজিবুর রহমানের রূপক মনে করেন।
মরণবিলাসে (১৯৮৯) চিত্রায়িত হয়েছে মৃত্যুশয্যায় এক মন্ত্রী যে তার রাজনৈতিক অনুসারী মাওলা বক্সের কাছে তার সারা জীবনে কৃত অপকর্মের বর্ণনা দেয়। মন্ত্রীর অপকর্মগুলো খুন, ব্যভিচার, ও সাম্প্রদায়িক সহিংসতা ঘিরে আবর্তিত হয়।
অলাতচক্র (১৯৯৩) প্রেম ও মুক্তিযুদ্ধকে উপজীব্য করে রচিত। বাংলাদেশের স্বাধীনতা‌ সংগ্রামের গতি-প্রকৃতি, তার নানা পর্যায়, সবলতা ও দুর্বলতাগুলোসহ কোটি নিরাশ্রয় মানুষের আকুতি, বেদনা ও স্বজন হারানোর শোক শাশ্বতরূপ পেয়েছে উপন্যাসটিতে। সেই সঙ্গে ব্যক্তি মানুষের ক্ষুদ্রতা, স্বার্থপরতা, প্রেমাবেগ এবং দ্বন্দ্বের বিষয়টিও লেখক শৈল্পিকভাবে তুলে ধরেছেন নানা ঘটনা ও চরিত্রের মধ্য দিয়ে। স্বাধীন বাংলাদেশের ভবিষ্যৎ গতিপ্রকৃতির গোপন-রহস্য, শৌর্য মৃত্যু ও কপটতার তথা ব্যক্তিগত প্রেমের গীতিকা এই উপন্যাস। যুদ্ধের পটভূমিতে লেখা এই উপন্যাসের চরিত্রগুলো সবাই রাজনীতি ও সাংস্কৃতিক অঙ্গনের পরিচিত মানুষ।
গাভী বিত্তান্ত (১৯৯৫) উপন্যাসের মূল কেন্দ্র একটি সরকারি বিশ্ববিদ্যালয় বা লোক বিশ্ববিদ্যালয়, উপন্যাসের ভাষায়, 'দেশের সবচাইতে প্রাচীন এবং সম্ভ্রান্ত বিশ্ববিদ্যালয়' এবং মূল চরিত্র সেই বিশ্ববিদ্যালয়ের নবনির্বাচিত উপাচার্য মিঞা মোহাম্মদ আবু জুনায়েদ। বিশ্ববিদ্যালয়ের শীর্ষ পদে আবু জুনায়েদের আরোহণ এবং এর আগে ও পরে শিক্ষক রাজনীতিকে ঘিরে ঘটনাচক্র উপন্যাসটির বিষয়বস্তু।
পুষ্প বৃক্ষ এবং বিহঙ্গপুরাণ (১৯৯৬) একটি আত্মজীবনীমূলক উপন্যাস। জাপানি ভাষায় পুষ্প বৃক্ষ এবং বিহঙ্গপুরাণ উপন্যাসের অনুবাদ প্রকাশ পায় ১৯৯৮ খ্রিষ্টাব্দে । পুষ্প, বৃক্ষ, বিহঙ্গ ঘুরে সুশীল সমাজের ব্যবচ্ছেদ হয়েছে তার এই উপন্যাসে।
অর্ধেক নারী অর্ধেক ঈশ্বরী (১৯৯৬) উপন্যাসটি ছফার ব্যক্তিগত প্রেমকে উপজীব্য করে রচিত। অর্ধেক নারী অর্ধেক ঈশ্বরী পূর্বে একটা সাপ্তাহিক পত্রিকায় প্রাণপূর্ণিমার চান নামে ধারাবাহিকভাবে প্রকাশিত হয়েছিল। ছফাঅর্ধেক নারী অর্ধেক ঈশ্বরীকে তাঁর প্রেমের সৌধ হিসেবে কল্পনা করেছিলেন।
কাব্য সাহিত্য ও অন্যান্য
ছফা চারটি কাব্যগ্রন্থ প্রকাশ করেছেন। ছফা জার্মান সাহিত্যিক গ্যেটের ফাউস্ট অনুবাদ শুরু করেন ১৯৭০ খ্রিষ্টাব্দে। মুক্তধারা থেকে ফাউস্টের অনুবাদ বের হয় ১৯৮৬ খ্রিষ্টাব্দে। বাংলাদেশের জাতীয় অধ্যাপক ও সমসাময়িক কালের বিশিষ্ট পণ্ডিত অধ্যাপক আব্দুর রাজ্জাকের প্রসঙ্গে রচিত স্মৃতিচারণ গ্রন্থ যদ্যপি আমার গুরু প্রকাশিত হয় ১৯৯৮ খ্রিষ্টাব্দে।
প্রভাব ও উত্তরাধিকার
বাংলা ভাষার অন্যতম শ্রেষ্ঠ প্রাবন্ধিক ও ঔপন্যাসিক বলে বিবেচিত আহমদ ছফা ছিলেন 'সুবিধাবাদের বিরুদ্ধে এক প্রতিবাদী কণ্ঠ এবং আদর্শনিষ্ঠ ও প্রগতিপন্থি একজন সংস্কৃতিকর্মী।' 'ছফার লেখালেখিতে, তার বুদ্ধিবৃত্তিক চর্চায় বর্তমানময়তা আছে, আছে ইতিহাসের পরিচ্ছন্নতা। তৃতীয় উপাদান গণমানুষের প্রতি অঙ্গীকার, এবং তা রাজনৈতিক অর্থে। ছফার আরও ছিল সাহস। তার ক্ষেত্রে এ সাহস এসেছে ইতিহাসবোধ থেকে, অঙ্গীকার থেকে।' জাতীয় অধ্যাপক আব্দুর রাজ্জাকে র মতে, ছফার রচনাবলি গুপ্তধনের খনি এবং তার সাহিত্যকর্ম স্বকীয় এক জগতের সৃষ্টি করে যে জগতে যেকোন পাঠক হারিয়ে যেতে পারে। হুমায়ূন আহমদ আহমদ ছফাকে 'অসম্ভব শক্তিধর একজন লেখক' বলে অভিহিত করেছেন এবং তাকে নিজের মেন্টর বলে উল্লেখ করেছেন। মুহম্মদ জাফর ইকবালে র মতে, আহমদ ছফা 'চুলের ডগা থেকে পায়ের নখ পর্যন্ত' 'একশ ভাগ খাঁটি সাহিত্যিক।' ইকবাল আরো লিখেছেন, 'আমাদের বড় সৌভাগ্য তার মতো একজন প্রতিভাবান মানুষের জন্ম হয়েছিল।' আহমদ ছফা সম্পর্কে ফরহাদ মজহার বলেছেন 'সে [ছফা] গাছবাড়িয়া গ্রাম থেকে আসা অতি সাধারণ একটি গ্রামের ছেলে। কিন্তু সাহিত্য, সংস্কৃতি, চিন্তা ও রাজনীতির জগতে সে যে উথালপাথাল ধাক্কা দিয়ে গেল তার ফলে বাংলাদেশের সাহিত্য বলি, সংস্কৃতি বলি, রাজনীতি বলি, বৈপ্লবিক কর্মকাণ্ড বলি তার সঙ্গে খোদ একটা বোঝাপড়া না করে কোনো ক্ষেত্রেই অগ্রসর হওয়া যাবে না।' আহমদ শরীফ বলেছিলেন "সুবিধাবাদীর 'Life is a compromise' তত্ত্বে ছফার আস্থা নেই। আজকের বাংলাদেশে এমনি স্পষ্ট ও অপ্রিয়ভাষী আরো কয়েকজন ছফা যদি আমরা পেতাম, তাহলে শ্রেয়তর পথ স্পষ্ট হয়ে উঠত।" সলিমুল্লাহ খান তাকে একজন দ্রষ্টা, রাষ্ট্রচিন্তাবিদ , বিশ্বের সেরা কাহিনী-কথকদের একজন ও বাংলা ভাষার মহান কথাসাহিত্যিক বলেছেন। খান মনে করেন ছফা কাজী নজরুল ইসলামের উত্তরাধিকারী। সরদার ফজলুল করিম বলেছিলেন, ছফা কেবল পাঠ করার বিষয় নয়, চর্চা করার বিষয়। "আহমদ ছফা : প্রথার বাইরের মানুষ" নামের এক নিবন্ধে রাশেদ খান মেনন লিখেছেন, 'বাংলাদেশের সাহিত্য, বাংলাদেশের মননজগৎ ও বুদ্ধিবৃত্তিক পরিমণ্ডল [ছফাকে] হারিয়ে অনেকখানি রিক্ত হয়ে পড়েছে।'   রশীদ করীম লিখেছেন, আহমদ ছফার এক একটি শব্দ শিলাখণ্ডের মতন কঠিন, আপাত-উদাসীন নির্মম অথচ তারই অন্তরে গভীর বেদনা ভালোবাসা কী পরিমাণ তার কোন সীমা নেই। ছফার উপন্যাস নিয়ে আখতারুজ্জামান ইলিয়াস লিখেছেন 'ব্যক্তির মধ্যে ইতিহাসকে ও ইতিহাসে বর্তমান ব্যক্তিটিকে নিবিড় করে অনুভব করার তাগিদে পাঠক আহমদ ছফার অনুসন্ধানী অভিযানে শরিক হবেন।'
ঢাকায় 'আহমদ ছফা রাষ্ট্রসভা' ও চট্টগ্রামে 'আহমদ ছফা কেন্দ্র' সভা, সেমিনারের মাধ্যমে আহমদ ছফার জীবন ও কর্মকে উদ্‌যাপন করে। ছফার অনেক গল্প, উপন্যাস মঞ্চনাটক, টেলিভিশন নাটক ও পূর্ণদৈর্ঘ্য চলচ্চিত্রে রূপায়িত হয়েছে। গাজী তানজিয়া প্রণীত কালের নায়ক (২০১৪) আহমদ ছফার জীবনভিত্তিক একটি উপন্যাস।
পুরস্কার
তিনি লেখক শিবির পুরস্কার ও বাংলা একাডেমি কর্তৃক সাদত আলী আখন্দ পুরস্কার প্রত্যাখ্যান করেছেন। ১৯৮০ খ্রিষ্টাব্দে ইতিহাস পরিষদ পুরস্কার গ্রহণ করেছেন বলে জানা যায়। তাকে ২০০২ খ্রিষ্টাব্দে সাহিত্যে (মরণোত্তর) একুশে পদক প্রদান করা হয় ।
ব্যক্তিগত জীবন
আহমদ ছফা সারাজীবন অকৃতদার ছিলেন। তবে কয়েকজন নারীর সাথে তার প্রণয়সম্পর্ক গড়ে উঠেছিল। তাদের মাঝে উল্লেখযোগ্য হলেন শামীম শিকদার ও সুরাইয়া খানম। এদের সাথে সম্পর্কের ভিত্তিতে ছফা অর্ধেক নারী অর্ধেক ঈশ্বরী (১৯৯৬) আত্মজীবনীমূলক উপন্যাস রচনা করেছিলেন।
মৃত্যু
২০০১ খ্রিষ্টাব্দের ২৮ জুলাই অসুস্থ অবস্থায় ঢাকা কমিউনিটি হাসপাতালে নেয়ার পথে তার মৃত্যু হয়। "পরদিন ঢাকা বিশ্ববিদ্যালয় মসজিদে জানাজা শেষে মিরপুরের বুদ্ধিজীবী গোরস্থানের পাশে বিশ হাজার টাকা চাদা তুলে জায়গায় কিনে তাকে দাফন করা হয়।"
ইয়ারো ডেপে
ইয়ারো ডেপে (Jaro Deppe; জন্ম: ১০ এপ্রিল ১৯৪৮) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের প্রায় পুরোটা সময় আইন্ট্রাখট ব্রাউনশভাইগের হয়ে একজন আক্রমণভাগের খেলোয়াড় হিসেবে খেলেছেন।
জার্মান ফুটবল ক্লাব সুড ব্রাউনশভাইগের যুব পর্যায়ের হয়ে খেলার মাধ্যমে ডেপে ফুটবল জগতে প্রবেশ করেন এবং পরবর্তীতে আইন্ট্রাখট ব্রাউনশভাইগের হয়ে খেলার মাধ্যমে ফুটবল খেলায় বিকশিত হয়েছেন। ১৯৬৭–৬৮ মৌসুমে, আইন্ট্রাখট ব্রাউনশভাইগের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আইন্ট্রাখট ব্রাউনশভাইগ হয়ে তিনি ৭৯ ম্যাচে ২৮টি গোল করেছেন। এই ক্লাবের হয়ে ৮ মৌসুম অতিবাহিত করার পর তিনি অবসর গ্রহণ করেছেন।
১৯৬৬ সালে, ডেপে পশ্চিম জার্মানি অনূর্ধ্ব-১৮-এর হয়ে বয়সভিত্তিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছেন।
আমজাদ ফরিদ সাবরি
আমজাদ ফরিদ সাবরি (২৩ ডিসেম্বর ১৯৭৬ – ২২ জুন ২০১৬) পাকিস্তানের এক আধ্যাত্বিক সুফি সঙ্গীত শিল্পী। তিনি সাবরি ব্রার্দাস এর গোলাম ফরিদ সাবরি সন্তান। তিনি দক্ষিণ এশিয়ার বিখ্যা্ত কাউয়ালি শিল্পীদের অন্যতম। আমজাদ সাবরি প্রায় সময় তার পিতা এবং চাচা মকবুল আহমেদ সাবরি কর্তৃক রচিত আধ্যাত্বিক কবিতা আবৃত্তি করতেন এবং গায়তেন।  পাকিস্তানের তালিবানের স্পিলিন্টার দলের গুলিতে আহত হয়ে করাচিতে এক মর্মান্তিক মৃত্যুতে তার জীবনাবসান ঘটে।
ভিকানগাঁও
ভিকানগাঁও (Bhikangaon) ভারতের মধ্য প্রদেশ রাজ্যের পশ্চিম নিমর জেলার একটি নগর পঞ্চায়েত-শাসিত শহর।
ফুটবল ক্লাব মেস
ফুটবল ক্লাব দ মেস (সাধারণত এফসি মেস অথবা শুধুমাত্র মেস নামে পরিচিত) হচ্ছে লরেনের মেস ভিত্তিক একটি ফরাসি পেশাদার ফুটবল ক্লাব। এই ক্লাবটি ১৯৩২ সালে প্রতিষ্ঠিত হয়েছিল। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩২ সালে প্রতিষ্ঠিত হয়েছে। ফুটবল ক্লাব মেস তাদের সকল হোম ম্যাচ মেসের স্তাদ সাঁ-সামফোরিয়েঁ-এ খেলে থাকে; যার ধারণক্ষমতা হচ্ছে ২৫,৬৩৬। বর্তমানে এই ক্লাবের ম্যানেজারের দায়িত্ব পালন করছেন ফেদেরিক আন্তোনেতি এবং সভাপতির দায়িত্ব পালন করছেন বের্নার সেরিঁ। ঘানায়ীয় রক্ষণভাগের খেলোয়াড় জন বোয়ে ]] এই ক্লাবের অধিনায়কের দায়িত্ব পালন করছেন।
ভিকানগাঁও
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৮ মিটার (৯১২ ফুট)।
ফুটবল ক্লাব মেস
প্রতিষ্ঠার তৃতীয় বছরে, অর্থাৎ ১৯৩৪–৩৫ মৌসুমে এই ক্লাবটি তাদের ইতিহাসে প্রথমবারের মতো কোন প্রতিযোগিতার শিরোপা জয়লাভ করেছিল। এপর্যন্ত মেস ৪টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে।
ভিকানগাঁও
জনসংখ্যার উপাত্ত
ভারতের ২০০১ সালের আদমশুমারি অনুসারে ভিকানগাঁও শহরের জনসংখ্যা হল ১৪,২৯৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ভিকানগাঁও এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
পাহাড়িকা এক্সপ্রেস
পাহাড়িকা এক্সপ্রেস (ট্রেন নাম্বার- ৭১৯/৭২০) বাংলাদেশ রেলওয়ের অধীনে চট্টগ্রাম থেকে সিলেট পর্যন্ত চলাচলকারী একটি আন্তঃনগর ট্রেন। চট্টগ্রাম সিলেট পথে ১ম আন্তঃনগর হিসেবে চালু হয় পাহাড়িকা এক্সপ্রেস যা উদ্বোধন হয় ১৬ ই মে ১৯৮৬ খ্রিষ্টাব্দে। পাহাড়িকা এক্সপ্রেস ছাড়াও চট্টগ্রাম সিলেট রুটে উদয়ন এক্সপ্রেস চলাচল করে।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, ১৪ ফেব্রুয়ারী ২০২২ হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
রেড লাইন (লখনউ মেট্রো)
রেড লাইন বা লখনউ উত্তর-দক্ষিণ করিডর হল লখনউ শহরের গণমুখী পরিবহন ব্যবস্থার অন্তর্গত একটি মেট্রো রুট। এটি ২১ মেট্রো স্টেশন বিশিষ্ট মেট্রো রুট।  মেট্রো রুটটি চৌধরী চরন সিংহ আন্তর্জাতিক বিমানবন্দর থেকে মুন্সী পুলিয়া পর্যন্ত ২২.৮৭ কিলোমিটার দূরত্ব বিশিষ্ট। লাইনটির বেশীরভাগ অংশ উত্তলিত পথে নির্মিত ।
লাইনের প্রথম অংশটি, পরিবহন নগর থেকে চরবাঘ পর্যন্ত ৮.৫ কিলোমিটার দীর্ঘ লাইন। এই অংশটি ৫ সেপ্টেম্বর ২০১৭ সালে উদ্বোধন করা হয়। লাইনের বাকি অংশের ৮ মার্চ ২০১৯ সালে উদ্বোধন করা হয়।
৩ মাসের মধ্যে চরবাগ ও হজরতগঞ্জের ৩.৭ কিলোমিটার সুড়ঙ্গে ৪০ শতাংশ টনেল কাজ সম্পন্ন করে এলএমআরসি।
স্টেশন
এই রুটে স্টেশনগুলির একটি তালিকা
আলবি মরকেল
জোহানেস আলবার্তু মরকেলl (জন্ম: ১০ জুন ১৯৮১), আলবি মরকেল নামে পরিচিত, হলেন একজন সাউথ আফ্রিকান জাতীয় ক্রিকেটার। তিনি একজন অল-রাউন্ডার হিসেবে বল করে থাকেন ডান-হাতি মিডিয়াম ফাস্ট এবং ব্যাটিং করে থাকেন বা-হাতে। তিনি ছোটবেলা থেকে নতুন ‘ল্যান্স ক্লুজনার’ হিসাবে পরিচিত ছিলেন এবং তার ছয় মারার ক্ষমতার জন্য বিখ্যাত ছিলেন। এলবের পিতা আলবার্ট দক্ষিণ আফ্রিকায় প্রাদেশিক ক্রিকেট খেলেছেন। এছাড়াও তার ভাই মরনে মরকেল দক্ষিণ আফ্রিকার হয়ে আন্তর্জাতিক ক্রিকেট খেলছেন।
প্রথম শ্রেণীর ক্রিকেট
তিনি গ্রিকুল্যান্ড ওয়েস্টের বিরুদ্ধে ইস্টার্নের হয়ে ৩৬ উইকেট নেন ছয় ম্যাচে বোলিং করে প্রথম-শ্রেণীর ক্রিকেটে তার প্রথম পর্বে বেশ চিত্তাকর্ষক ছিলেন। কিন্তু ২০০৪/০৫ মৌসুমে তিনি টাইটানসের হয়ে বোলিং প্রচেষ্টার আরো বেশি উইকেট নিতে হবে বলে আশা করা করলেও, তিনি ২০ উইকেট লাভ করেন বোলিং গড় ছিল ৪০.৬৫।
আন্তর্জাতিক কর্মজীবন
তার পরিসংখ্যানে ৪৮ রানে দুই উইকেট হিসেবে নিউজিল্যান্ড সফরে তার আন্তর্জাতিক আত্মপ্রকাশ ম্যাচে খুব চিত্তাকর্ষক ছিলনা, কিন্তু তিনি দক্ষিণ আফ্রিকার জিম্বাবুয়ের সফরে বেশ সস্তায় পাঁচটি উইকেট লাভ করেন।
ভারতীয় প্রিমিয়ার লীগ
আলবি একজন অল-রাউন্ডার হিসেবে অত্যন্ত সফল টুর্নামেন্ট খেলোয়াড় ছিলেন, যেখানে তিনি ভারতীয় প্রিমিয়ার লীগের উদ্বোধনী পর্বের পর থেকে চেন্নাই সুপার কিংস দলের হয়ে খেলেছেন। তিনি বিদেশী চারজন নিয়মিত খেলোয়াড়ের একজন ছিলেন। মরকেলের মারকুটে স্বভা এবং সামঞ্জস্যপূর্ণ বোলিং পারফরমেন্স এর জন্য ভারতীয় প্রিমিয়ার লিগে সুপার কিংসের একজন অন্যতম সফল ক্রিকেটার হিসেবে মর্যাদা পান।
তিনি ২০১৪ সালের মৌসুমের জন্য খেলোয়াড়দের নিলামে মার্কিন ডলার ২,৪০,০০,০০০ এর বিনিময়ে রয়্যাল চ্যালেঞ্জার্স বেঙ্গালরু দল তাকে কিনে নেয়।
ব্যক্তিগত জীবন
আলবি আফ্রিকার হেইলস পরিবার থেকে বড় একজন ক্রিকেট ভক্ত হিসেবে এসেছেন। তিনি তিন সন্তানের দ্বিতীয় হিসাবে আলবার্ট ও মারিয়ানা মর্কেলের ঘরে জন্মগ্রহণ করেন; মরনে সর্বকনিষ্ঠ ভাই; এছাড়াও তার বড় ভাই মালান ক্রিকেট খেলেছেন। এলবে তার শৈশব বান্ধবী মারথামারিকে বিয়ে করেন। তাদের পুত্র সন্তান আলবার্টাস জোহানেস "এজে" মর্কেল ২০০৯ সালের ডিসেম্বরের ১ তারিখে জন্মগ্রহণ করেন এবং তাদের কন্যা সন্তান ক্যারা মরকেল ২০১১ সালের ৪ জুন জন্মগ্রহণ করেন।
ইন্সপেক্টর নটি কে
ইন্সপেক্টর নটি কে হচ্ছে ২০১৮ সালে মুক্তি পাওয়া একটি বাংলা চলচ্চিত্র যেটি ভারত-বাংলাদেশে যৌথভাবে তৈরি হয়। চলচ্চিত্রটি পাঞ্জাবী ভাষার চলচ্চিত্র 'জ্যাট এন্ড জুলিয়েট ২' এর ওপর ভিত্তি করে নির্মিত হয়।
কালিকলম
'কালিকলম' আর 'কল্লোল' পত্রিকা দু-টির ভাবাদর্শ সম্পর্কে অচিন্ত্যকুমার সেনগুপ্ত  বলেছেন–
প্রেক্ষাপট
পত্রিকাটির প্রথম সম্পাদক হলেন প্রেমেন্দ্র মিত্র, শৈলজানন্দ মুখোপাধ্যায় ও মুরলীধর বসু তিনজনে এবং কর্মাধ্যক্ষ হন বরদা এজেন্সির কর্ণধার শিশিরকুমার নিয়োগী। তিনিই প্রকাশনার অর্থ যোগাতেন। বরদা এজেন্সি হতে 'কালিকলম' প্রকাশের শর্ত ছিল সম্পাদক তিনজন এবং কর্মাধ্যক্ষ প্রত্যেকেই মাথাপিছু দুশো টাকা চাঁদা দেবেন এবং পরিবর্তে শিশিরকুমার নিয়োগীর বরদা এজেন্সিকে একটি করে উপন্যাস দেবেন। পত্রিকার প্রতি সংখ্যার মূল্য নির্ধারিত হয়েছিল চার আনা এবং প্রতি মাসের ত্রিশ তারিখে কলকাতার কলেজ স্ট্রিট থেকে প্রকাশিত হত।
প্রথিতযশা সাহিত্যিকদের ছোটগল্প, কবিতা উপন্যাস প্রকাশিত হত পত্রিকাটিতে আর সেই লেখকেরা ছিলেন -
উল্লেখযোগ্য প্রকাশনা
অল্প সময়ের প্রকাশনায় আধুনিকতার ইতিহাসে একটি নতুন অধ্যায় রচনা করেছিল কালিকলম। পাঠকদের আকর্ষণ করার জন্য ছিল সংগ্রহ’, ‘চয়নিকা’, ‘বিচিত্রা’, ‘অসংলগ্ন’, ‘চিত্র’ ও ‘সাহিত্যপ্রসঙ্গ’ নানা নামের ফিচার আর সমকালীন সাহিত্য নিয়ে সমালোচনা। শৈলজানন্দ মুখোপাধ্যায়ের ধারাবাহিক গল্প মহাযুদ্ধের ইতিহাস এবং প্রেমেন্দ্র মিত্রের উপন্যাস পাঁক দিয়ে পত্রিকার সূচনা হয়েছিল। জীবনানন্দ দাশের প্রথম কাব্যগ্রন্থ-ঝরা পালক-এর প্রথম কবিতা আমি সেই কবি সহ সতেরটি কবিতা প্রকাশিত হয় কালিকলমের পাতায়। পত্রিকাটির দ্বিতীয় বর্ষের বৈশাখ হতে চৈত্র পর্যন্ত ধারাবাহিক ভাবে প্রকাশিত হয় সুরেশচন্দ্র বন্দ্যোপাধ্যায়ের উপন্যাস- চিত্রবহা, তৃতীয় সংখ্যায় প্রকাশিত হয় মহেন্দ্রনাথ রায়ের (ছদ্মনাম নিরুপম গুপ্ত) গল্প শ্রাবণ-ঘন-গহন-মোহে। পুলিশের চোখে লেখা দুটি অশ্লীল বলে চিহ্নিত হয় আর তার সঙ্গে যুক্ত হয় শনিবারের চিঠির সম্পাদক সজনীকান্ত দাসের নালিশ  রবীন্দ্রনাথের কাছে। তৎকালীন যাবতীয় পত্রিকা অবশ্য শৈলজানন্দ ও মুরলীধরের সমর্থন করলেও তাদের দুর্গতি ভোগ করতে হয়।
পরিসমাপ্তি ঘটে যায় ১৩৩৬ বঙ্গাব্দের মাঘ মাসের সংখ্যার সঙ্গে।
কালিকলমএর অকালমৃত্যুতে ব্যথিত জগদীশ গুপ্ত লিখেছেন- “কালিকলমের অকালমৃত‍্যুর মাঝে আমার নিজের‌ও সমাধি হ‌ইয়াছে এইরূপ অনুভব করিতেছি।”
আবু বকর আল-বাগদাদী
ইব্রাহিম আওয়াদ ইব্রাহিম আলী আল-বদরী আল-সামারাই (ابراهيم عواد ابراهيم علي البدري السامرائي) যার আসল নাম ইবরাহিম শাহ মুহাম্মদ আউলিয়া, একজন জিহাদী নেতা ছিলেন যিনি আবু বকর আল-বাগদাদী (أبو بكر البغدادي) নামেই অধিক পরিচিত ছিলেন। পূর্বে তিনি '''ড. ইব্রাহিম ও আবু দুইয়া (أبو دعاء) নামে পরিচিত ছিলেন। তিনি খলিফা ইব্রাহিম''' (الخليفة إبراهيم) নামধারণ করে ইরাকের পশ্চিমাঞ্চল ও সিরিয়ার উত্তর-পূর্বাঞ্চল নিয়ে একটি ইসলামিক রাষ্ট্র ঘোষণা করেছিলেন এবং নিজেকে উক্ত রাষ্ট্রের খলিফা ঘোষণা দিয়েছিলেন। তিনি পূর্বে ইসলামিক স্টেট অব ইরাক অ্যান্ড দ্য লেভান্ট (আইএসআইএল)-এর নেতা ছিলেন যা ইসলামিক স্টেট ইন ইরাক অ্যান্ড সিরিয়া (আইএসআইএস) নামেও পরিচিত।
ইতিহাস
আল-বাগদাদী কর্তৃক ২০১৩ সালের ৮ই এপ্রিল প্রথম ইসলামিক স্টেট ইন ইরাক অ্যান্ড লেভান্ত গঠনের ঘোষণা দেওয়া হয়েছিল। এটি হল ইসলামিক স্টেট অফ ইরাক (আইএসআই) (ওরফে আল-কায়েদা ইন ইরাক বা একিউআই) জঙ্গিগোষ্ঠীর উত্তরসূরী যা আন্তর্জাতিক ইসলামি জঙ্গিগোষ্ঠী আল-কায়েদার ইরাকের একটি শাখা সংগঠন।
২০১১ সালের ৪ই অক্টোবর যুক্তরাষ্ট্রের স্টেট ডিপার্টমেন্ট আল-বাগদাদীকে আন্তর্জাতিক সন্ত্রাসী হিসেবে ঘোষণা করে তাদের কালো তালিকাভুক্ত করেছিল এবং তাকে জীবিত বা মৃত গ্রেফতারের জন্য বা তথ্য দিয়ে সাহায্য করার জন্য $১০ মিলিয়ন পুরস্কার ঘোষণা করেছিল। আল-কায়েদার বৈশ্বয়িক কমান্ডার আইমান আল জাওয়াহারি সম্পর্কে কোন তথ্যের জন্য $২৫ মিলিয়ন পুরস্কার ঘোষণা করেছিল।
২০১৪ সালের ২৯শে জুন খিলাফত ঘোষণা করা হয়েছিল। আল-বাগদাদীকে খলিফা হিসেবে মনোনীত করা হয় এবং আরো বলা হয় এখন থেকে তিনি খলিফা ইব্রাহিম নামে অবহিত হবেন। ইসলামিক স্টেট অফ ইরাক অ্যান্ড দ্য লেভান্ত-এর নাম পরিবর্তন করে শুধুমাত্র ইসলামিক স্টেট রাখা হয়। পন্থাটি মধ্যপ্রাচ্যের বিভিন্ন সরকার এবং অন্যান্য জিহাদী গোষ্ঠীগুলো কর্তৃক ব্যাপকভাবে সমালোচিত হয়েছিল।
নেপথ্য
এটা বিশ্বাস করা হয় আল-বাগদাদী ১৯৭১ সালে ইরাকের সামারাতে জন্মগ্রহণ করেছিলেন। বিভিন্ন প্রতিবেদন থেকে জানা যায় ২০০৩ সালে যুক্তরাষ্ট্র বাহিনীর ইরাক অভিযানের সময় তিনি ইমাম ছিলেন। তিনি বাগদাদের একটি বিশ্ববিদ্যালয় থেকে ইসলামিক স্টাডিজে ডক্টরেট ডিগ্রী লাভ করেন।
মৃত্যু
বাগদাদীর আস্তানায় মার্কিন বাহিনীর অভিযান চলাকালে মার্কিন সৈন্যরা ধাওয়া করলে একটি টানেলের শেষ প্রান্তে গিয়ে আটকা পড়েন৷ এক পর্যায়ে তার শরীরে বাধা বোমার বিস্ফোরণ ঘটান৷ এতে সাথে থাকা বাগদাদির তিন সন্তানেরও মৃত্যু ঘটে৷ বিস্ফোরণে বাগদাদীর দেহ ছিন্নবিচ্ছিন্ন হয়েছিল তবে ডিএনএ পরীক্ষার মাধ্যমে তার পরিচয় নিশ্চিত করেছেন একটি সূত্র। ২৭ অক্টোবর তার মৃত্যুর ঘোষণা দেন ডোনাল্ড ট্রাম্প।
সংশয়
`যুক্তরাষ্ট্রের স্পেশাল ফোর্সের এক অভিযানে বাগদাদি নিহত হন' এ খবরের বিষয়ে ট্রাম্প প্রশাসনের দাবি নিয়ে সংশয় প্রকাশ করেছে রাশিয়া। বাগদাদি যুক্তরাষ্ট্রের তৈরি বলে ১ নভেম্বর ২০১৯ সালে রাশিয়ার পররাষ্ট্রমন্ত্রী সের্গেই লাভরোভ মন্তব্য করেছেন। মৃত্যুর প্রতিক্রিয়ায় তার দাবি ছিলো ‘আমাদের সেনাবাহিনী অনেক বিষয় নিয়ে তদন্ত করছে এবং বাগদাদির মৃত্যু নিয়ে যুক্তরাষ্ট্রের দাবির সত্যতা আমরা এখনও নিশ্চিত করতে পারছি না
গর্জনিয়া ইউনিয়ন
গর্জনিয়া বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
আয়তন
গর্জনিয়া ইউনিয়নের আয়তন ১৫,৯২৯ একর (৬৪.৪৬ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী গর্জনিয়া ইউনিয়নের লোকসংখ্যা প্রায় ৩০ হাজার। এর মধ্যে পুরুষ প্রায় ১৫ হাজার এবং মহিলা প্রায় ১৫ হাজার।
অবস্থান ও সীমানা
রামু উপজেলার পূর্ব-মধ্যাংশে গর্জনিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে ঈদগড় ইউনিয়ন, উত্তর-পশ্চিমে কক্সবাজার সদর উপজেলার ঈদগাঁও ইউনিয়ন, পশ্চিমে জোয়ারিয়ানালা ইউনিয়ন, দক্ষিণ-পশ্চিমে কাউয়ারখোপ ইউনিয়ন, দক্ষিণ-পূর্বে কচ্ছপিয়া ইউনিয়ন, পূর্বে বান্দরবান জেলার নাইক্ষ্যংছড়ি উপজেলার দোছড়ি ইউনিয়ন এবং উত্তর-পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন অবস্থিত।
প্রশাসনিক কাঠামো
গর্জনিয়া ইউনিয়ন রামু উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
গর্জনিয়া ইউনিয়নের সাক্ষরতার হার ২১.৯৬%। এ ইউনিয়নে ১টি ফাজিল মাদ্রাসা, ১টি আলিম মাদ্রাসা, ২টি দাখিল মাদ্রাসা,৩টি মাধ্যমিক বিদ্যালয় ও ৯টি প্রাথমিক বিদ্যালয়, ২টি কেজি স্কুল রয়েছে।
শিক্ষা প্রতিষ্ঠান
কেজি স্কুল
যোগাযোগ ব্যবস্থা
গর্জনিয়া ইউনিয়নে যোগাযোগের প্রধান সড়ক হল রামু-গর্জনিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
মটর সাইকেল
ধর্মীয় উপাসনালয়
গর্জনিয়া ইউনিয়নে ৩৬টি মসজিদ, ৩টি মন্দির ও ১টি বিহার রয়েছে। গর্জনিয়ার অন্যতম প্রধান মসজিদ (গর্জনিয়া কেন্দ্রীয় জামে মসজিদ) প্রতিষ্ঠাতা ও দাতা মরহুম ছুরুত আলম চৌধুরী      যা বটতলীতে অবস্থিত।
খাল ও নদী
গর্জনিয়া ইউনিয়নের দক্ষিণ প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে গর্জই খাল এবং ফারি খাল
থিমছড়ী খাল।
উল্লেখযোগ্য ব্যক্তি
হাকিম মিঞা চৌধুরী (জমিদার)
আমির মোঃ চৌধুরী বাচ্চু (রাজনীতিবীদ)
জনপ্রতিনিধি
মুজিবুর রহমান চৌধুরী বাবুল(বর্তমান চেয়ারম্যান)
মরহুম তৈয়ব উল্লাহ চৌধুরী (সাবেক চেয়ারম্যান)
লিলিপুট পিস্তল
লিলিপুট পিস্তল এখন পর্যন্ত তৈরি করা সবচেয়ে ছোট আধা-স্বয়ংক্রিয় হাতবন্দুকের মধ্যে একটি (কলিব্রিকে সাধারণত সবচেয়ে ছোট বলে মনে করা হয়)। তাই এর নাম, কাল্পনিক লিলিপুট দ্বীপ থেকে উদ্ভূত, যেখানে ক্ষুদ্র মানুষরা বাস করে।
লিলিপুট আনুমানিক ১৯২০ থেকে ১৯২৭ সাল পর্যন্ত জার্মানির সুহলে ওয়াফেনফ্যাব্রিক অগাস্ট মেনজ দ্বারা তৈরি করা হয়েছিল। মেনজ ১৯২৫ সালে মডেল ১ হিসাবে প্রবর্তিত অনুরূপ একটি .২৫ এসিপি পিস্তল এবং একটি .৩২ এসিপি পিস্তল বেহোল্লা পিস্তল হিসাবে বিক্রি করেছিল। লিলিপুটের সামগ্রিক দৈর্ঘ্য ছিল ৪.২৫ ইঞ্চি এবং ব্যারেল দৈর্ঘ্য ছিল ১ ইঞ্চি।
যেহেতু পিস্তলটিতে একটি ৪.২৫ মিমি (.167 ইঞ্চি) কার্তুজ ব্যবহার করা হয় (যা ৪.২৫ মিমি লিলিপুট নামে পরিচিত হয় এবং যা অপ্রচলিত বলে বিবেচিত হয়), লিলিপুট এমন কয়েকটি পিস্তলের মধ্যে একটি যা লাইসেন্স ছাড়াই যুক্তরাজ্যে মালিকানাধীন হতে পারে।
অ্যালিস্টার ম্যাকলিনের বেশ কয়েকটি উপন্যাসে লিলিপুট রয়েছে, যদিও তিনি এটিকে ভুলভাবে "লুগার লিলিপুট" বলে অভিহিত করেছেন এবং এর ক্যালিবার ".২১" হিসাবে উল্লেখ করেছেন।
বেয়াত্রিজ ভালে
দেলিয়া বেয়াত্রিজ ভালে মারিচাল (জন্ম ২ নভেম্বর ১৬৬) হলেন একজন হন্ডুরান দন্ত চিকিৎসক, কূটনীতিক, রাজনীতিবিদ এবং টেলিভিশন উপস্থাপিকা। তিনি কানাডায় প্রেরিত হন্ডুরাস রাষ্ট্রদূত, পররাষ্ট্র বিষয়ক উপাচার্য এবং লিবার্টি অ্যান্ড রিফান্ডেশন পার্টির জাতীয় কংগ্রেসে সহকারী হিসাবে কাজ করেছেন।
জীবনী
বেয়াত্রিজ ভালে ১৯৬৬ সালের ২ নভেম্বর তেগুসিগালপার একটি ধনী পরিবারে জন্মগ্রহণ করেছিলেন। তার বাবা ছিলেন একজন প্রকৌশলী, যিনি খুন হয়েছিলেন, আর মা ছিলেন গৃহিণী। তার ভাই গিলারমো ভালেও একজন রাজনীতিবিদ এবং ইনোভেশন অ্যান্ড ইউনিটি পার্টির সভাপতি। ১৯৮২ সালে, তিনি এলভেল বাইলিঙ্গুয়াল ইনস্টিটিউট থেকে স্নাতক হন। তার একটি মেয়ে রয়েছে।
তিনি হন্ডুরাস জাতীয় স্বায়ত্তশাসিত বিশ্ববিদ্যালয়ের দন্তচিকিৎসা অনুষদ থেকে দন্তচিকিৎসা বিষয়ে পড়াশোনা শেষ করেছিলেন, যেখানে তিনি ১৯৮৯ সালে ডেন্টাল সার্জারির ডাক্তার হিসাবে স্নাতক হন। পরে তিনি তার স্বামীর সাথে মেক্সিকো ভ্রমণ করেছিলেন, তবে খুব শীঘ্রই গর্ভাবস্থার কারণে হন্ডুরাস ফিরে আসেন এবং অল্প সময়ের জন্য দন্তচিকিৎসা করেন।
২০০৮ সালের সেপ্টেম্বরে রাষ্ট্রপতি মানুয়েল জেলায়া তাকে পররাষ্ট্র বিষয়ক সচিবালয়ের ভাইস চ্যান্সেলর নিযুক্ত করেছিলেন। ২৯ শে জুন ২০০৯- এর অভ্যুত্থানের পরে, তিনি ডি ফেক্টো সরকার কর্তৃক জেলিয়ার কর্মকর্তাদের উপর নির্যাতনের নিন্দা জানিয়েছিলেন এবং বলেছিলেন যে অনেক কর্মী এতে দেশ ছাড়তে বাধ্য হয়েছে।
কিরগিজ রন্ধনশৈলী
কিরগিজ রন্ধনশৈলী হচ্ছে কিরগিজ খাবার, যা কিরগিজস্তানের জনসংখ্যার বেশিরভাগ অংশের খাদ্যাভ্যাসের প্রতিফলন ঘটেছে। কিরগিজদের রান্নার ধরন অনেকটাই তাদের প্রতিবেশী কাজাখ রন্ধনশৈলীর অনুরূপ।
ঐতিহ্যবাহী কিরগিজ খাবারে মাটন, গরুর মাংস এবং ঘোড়া্র মাংসের পাশাপাশি বিভিন্ন দুগ্ধজাত দ্রব্যাদি উল্লেখযোগ্য স্থান দখল করে আছে। প্রস্তুতির কৌশল ও প্রধান উপাদানগুলিতে জাতির ঐতিহাসিক যাযাবর পরিচয় দ্বারা প্রভাবিত হয়েছে। তাই অনেক রান্নার কৌশল খাদ্যের দীর্ঘমেয়াদী সংরক্ষণের জন্য সহায়ক। যদিও মটন এবং গরুর মাংস হল প্রিয় খাবার, কিন্তু আধুনিক সময়ে অনেক কিরগিজ এসব মাংস নিয়মিতভাবে খাওয়ার সামর্থ্য রাখে না।
কিরগিজস্তান বিভিন্ন জাতীর এবং তাদের বিভিন্ন রন্ধনশৈলীর বাসগৃহ। বড় শহরগুলি যেমন বিশকেক, ওশ, জালাল-আবদ এবং কারাকোল এ বিভিন্ন জাতীয় ও আন্তর্জাতিক রন্ধনশৈলী পাওয়া যায়। কিরগিজস্তানে অ-কিরগিজ কুইজিন বিশেষভাবে সাধারণ এবং জনপ্রিয়। উইঘুর, ডুনগান, উজবেক এবং রাশিয়ার রান্না দেশের বৃহত্তম সংখ্যালঘুদের প্রতিনিধিত্ব করে।
মাংস
বিভিন্ন ধরনের মাংস সবসময় কিরগিজ খাবারের অপরিহার্য অংশ হয়ে উঠেছে। সর্বাধিক জনপ্রিয় মাংসের খাবারের মধ্যে ঘোড়া-মাংসের কেজি বা চুচুক, ভেড়ার ভাজা কলিজা, বেশবারমাক (চিকন নুডলস সাথে কুচানো মাংস), এবং ঘোড়ার মাংস থেকে তৈরি বিভিন্ন অন্যান্য খাবার।
কুউরদাক মাংস দিয়ে তৈরী প্রধান খাবারের মধ্যে একটি। শাশলিক, কাঁচা কাটা পেঁয়াজ দিয়ে কয়লার আগুনে গ্রিল করা মাটন যা রেস্তোরা এবং ফুটপাতের দোকানগুলিতে প্রায়শই বিক্রি হয়। রান্নার পূর্বে মাংস ঘণ্টার বেশি মশলা মাখিয়ে রাখা হয়। গরুর মাংস, মুরগীর মাংস, এবং মাছ থেকেও শাশলিক তৈরি করা যেতে পারে। প্রতিটি শাশলিকে মাংস ও চর্বির অনুপাত একঃএক থাকে। শর্পো বা সর্পো হচ্ছে মাংসের স্যুপ।
পানীয়
একটি জনপ্রিয় কিরগিজ পানীয় হচ্ছে কিমিজ (কিরগিজ: кымыз)। এটা সামান্য এলকোহলিক যা ঘোটকীর দুধ থেকে পাচনের মাধ্যমে তৈরী করা হয়। এই পানীয়টি ইউরেশীয় যাযাবর সংস্কৃতির নিদর্শন হিসেবে গণ্য করা হয়। এটি কাজাখস্তান এবং মঙ্গোলিয়াতেও পান করা হয়। নতুন কিমিজ শুধুমাত্র গ্রীষ্মকালে পাওয়া যায়, প্রায় মে থেকে আগস্ট পর্যন্ত, যখন এটি সাধারণত পর্বত এলাকার পথপার্শ্বে পাওয়া যায়। বোতলজাত কিমিজ দেশের সব খাদ্যের দোকানে সারা বছর পাওয়া যায়।
ভিলাখেদি
ভিলাখেদি (Bhilakhedi) ভারতের মধ্য প্রদেশ রাজ্যের হোশঙ্গাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ভিলাখেদি শহরের জনসংখ্যা হল ১১,১৬১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে ভিলাখেদি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
ডাক
থাম্ব| ডাকের সর্বজনীন [[প্রতীক - একটি খাম]] থাম্ব| ইউনাইটেড স্টেট পোস্টাল সার্ভিসের একটি মেইল ট্রাক (গ্রামেন এলএলভি ) ডাক বা পোস্ট হল পোস্টকার্ড, চিঠি এবং পার্সেল সরাসরি পরিবহনের একটি ব্যবস্থা। ডাক পরিষেবা সরকারি বা বেসরকারি দু’ধরনেরই হতে পারে, যদিও অনেক সরকার বেসরকারি ব্যবস্থার উপর বিধিনিষেধ আরোপ করে। ১৯ শতকের মাঝামাঝি থেকে, জাতীয় ডাক ব্যবস্থা একচেটিয়া সরকারি প্রতিষ্ঠানের নিয়ন্ত্রণে পরিচালিত হয়, যারা অগ্রীম অর্থ পরিশোধের মাধ্যমে সেবা নিশ্চিত করে। অগ্রীম টাকার বিনিময়ে সাধারণত একটি আঠালো ডাকটিকিট সর্বরাহ করা হয় যা ডাক খামের উপর ব্যবহার করা হয়, তবে বেশি পরিমানে চিঠির জন্য ডাক মিটার ব্যবহৃত হয়। ইমেইলের আবির্ভাবের সাথে সাথে, এর বিপরীতে "স্নেইল মেইল" শব্দটির ব্যবহার শুরু হয়েছিল।
ডাক কর্তৃপক্ষ বেশির ভাগ ক্ষেত্রে চিঠি পরিবহন ছাড়াও আরো কিছু কাজ করে থাকে। কিছু দেশে এটি ডাক, টেলিগ্রাফ এবং টেলিফোন (পিটিটি), আন্তর্জতিক ডাক পরিষেবা ব্যবস্থার তত্ত্বাবধান করে। কিছু দেশে ডাক কর্তৃপক্ষকে সেভিংস অ্যাকাউন্টে পরিচালনার অনুমতি দেয় এবং পাসপোর্টের জন্য অ্যাপ্লিকেশন তত্বাবধান করে।
১৮৭৪ সালে প্রতিষ্ঠিত হয় ইউনিভার্সাল পোস্টাল ইউনিয়ন (ইউপিইউ), ১৯২টি সদস্য দেশকে অন্তর্ভুক্ত করে এবং একটি আর্ন্তজাতিক মেইল বিনিময়ের নীতি নির্ধারণ করে।
ব্যুৎপত্তি
থাম্ব| ডাক খাম (এপিঠ ওপিঠ) মেইল শব্দটি এসেছে মিডেল ইংলিশ শব্দ male থেকে, এটি ভ্রমণ ব্যাগ বা প্যাক বুঝাতে ব্যবহার হতো। ১৭ শতক পর্যন্ত মেইল শব্দটি এভাবেই লিখা হতো, যা  পুরুষ শব্দ থেকে আলাদা। ফরাসি ভাষায় অনুরূপ একটি শব্দ আছে malle, যা দ্বারা ট্রাঙ্ক বা বড় বাক্স বুঝায় এবং আইরিশরা mála বলতে ব্যাগ বুঝায়। ১৭ শতকে সারা বিশ্বে মেইল শব্দটি ”চিঠি ভর্তি ব্যাগ(১৬৫৪)” এর প্রতিশব্দ রূপে আবির্ভূত হতে শুরু করে। পরবর্তী একশ বছর মেইল শব্দটি চিঠি এবং চিঠির ব্যগের প্রতিশব্দ হিসাবে কঠোরভাবে প্রয়োগ করা শুরু হয়। ১৯ শতকে, ব্রিটিশরা সাধারণত বিদেশে পাঠানো চিঠিগুলিকে বুঝাতে মেইল শব্দটি ব্যবহার করত (অর্থাৎ জাহাজে) এবং অভ্যন্তরীণ বিতরণের জন্য চিঠিগুলিকে বুঝাতে পোস্ট  উল্লেখ করত। পোস্ট শব্দটি প্রাচীন ফরাসি poste থেকে, যা মূলত ল্যাটিন ক্রিয়াপদ ponere ('শুয়ে থাকা বা স্থান') এর past participle থেকে উদ্ভূত হয়েছে। সুতরাং যখন উত্তর আমেরিকায় ইউ.এস. পোস্টাল সার্ভিস এবং কানাডা পোস্ট উভয়ই মেইল সরবরাহ করত তখন যুক্তরাজ্যে রয়েল মেল  ডাক সরবরাহ করত।
ইমেল শব্দটি, "ইলেক্ট্রনিক মেইল" এর সংক্ষিপ্ত রূপ, এটি প্রথম ১৯৭০ সালে আবির্ভূত হয়। দ্রুত ইমেল এর বিপরীতে স্নেইল -মেইল শব্দটি ব্যবহার করা হয়। এটি প্রথম শুরু করার জন্য অনেক বার তারিখ পরিবর্তন করা হয়েছিল।
ইতিহাস
থাম্ব| প্রাথমিক পোস্ট সিস্টেমে নির্দিষ্ট কুরিয়ার রুট ছিল। এখানে, ১৯ শতকের [[ফিনল্যান্ড|ফিনল্যান্ডের একটি পোস্টাল রুটে একটি পোস্ট হাউস দেখা যাচ্ছে।]] লিখিত নথি মধ্যস্থতাকারীর দ্বারা কোন ব্যক্তি বা স্থান থেকে অন্য স্থানে নিয়ে যাওয়ার মাধ্যমে যোগাযোগের অনুশীলন নিশ্চিতভাবেই লেখার উদ্ভাবনের সময়কালের। যাইহোক, আনুষ্ঠানিক ডাক ব্যবস্থার বিকাশ ঘটেছিল অনেক পরে। লিখিত নথির প্রচারের জন্য একটি সংগঠিত কুরিয়ার পরিষেবার প্রথম নথিভুক্ত ব্যবহার হল মিশরে, যেখানে ফারাওরা রাজ্যের (২৪০০ খ্রিস্টপূর্বাব্দ) বিভিন্ন অঞ্চল জুড়ে ডিক্রি পাঠানোর জন্য কুরিয়ার ব্যবহার করত। প্রাচীনতম টিকে থাকা মেইলটিও মিশরীয়, ২৫৫ খ্রিস্টপূর্বাব্দের।
পারস্য (ইরান)
একটি বাস্তব ডাক ব্যবস্থার বিকাশের প্রথম বিশ্বাসযোগ্য দাবি করে প্রাচীন পারস্য। সেরা নথিভুক্ত দাবি ( জেনোফোন ) আবিষ্কারের কৃতিত্ব পারস্য রাজা সাইরাস দ্য গ্রেট (৫৫০ খ্রিস্টপূর্বাব্দ) এর, যিনি বাধ্যতামূলক করেছিলেন যে তার রাজ্যের প্রতিটি প্রদেশ প্রত্যেক নাগরিককে ডাক অভ্যর্থনা এবং বিতরণের আয়োজন করবে। তিনি একই কাজ করার জন্য প্রতিবেশী দেশগুলির সাথেও আলোচনা করেছিলেন এবং পশ্চিম ইরানের পোস্ট শহর থেকে পূর্বের হাখা শহর পর্যন্ত রাস্তা তৈরি করেছিলেন। অন্যান্য লেখকরা তার উত্তরসূরি পারস্যের প্রথম দারিয়াসকে (৫২১ খ্রিস্টপূর্বাব্দ) কৃতিত্ব দিয়েছেন।অন্যান্য উৎসগুলি একটি অ্যাসিরিয়ান ডাক ব্যবস্থার জন্য অনেক আগের তারিখ দাবি করে, হাম্মুরাবি (১৭০০ খ্রিস্টপূর্ব) এবং সারগন (৭২২ খ্রিস্টপূর্বাব্দ) কে কৃতিত্ব দেওয়া সহ । যাইহোক, মেল এই ডাক পরিষেবার প্রাথমিক মিশন নাও হতে পারে। ডাক ব্যবস্থাকে গোয়েন্দা তথ্য সংগ্রহের মাধ্যম হিসাবে ভালভাবে নথিভুক্ত করা হয়েছে এবং পরিষেবাটিকে (পরে) আঙ্গারিয়া বলা হতো, এটি এমন একটি শব্দ যা সময়ের সাথে সাথে একটি কর ব্যবস্থা নির্দেশ করে। ওল্ড টেস্টামেন্ট ( এসথার, অষ্টম) এই ব্যবস্থার উল্লেখ করেছে: মেডিসের রাজা আহাসুয়েরাস তার সিদ্ধান্ত জানাতে কুরিয়ার ব্যবহার করতেন।
ফার্সি সিস্টেমটি স্টেশনগুলি ব্যবহার করে কাজ করত (যাকে চাপার-খানেহ বলা হয়), যেখান থেকে বার্তা বাহক (যাকে চাপার বলা হয়) পরবর্তী পোস্টে চড়ে যেত, যেখানে সর্বাধিক কার্যক্ষমতা এবং ডেলিভারির গতির জন্য তিনি তার ঘোড়াটিকে একটি নতুন ঘোড়া দিয়ে অদলবদল করতেন। হেরোডোটাস এই পদ্ধতিটিকে এভাবে বর্ণনা করেছিলেন: "এটা বলা হয় যে পুরো যাত্রায় যত দিন আছে, তত বেশি মানুষ এবং ঘোড়া রয়েছে যারা রাস্তার ধারে দাঁড়িয়ে আছে, প্রতিটি ঘোড়া এবং মানুষ একদিনের যাত্রার ব্যবধানে; এবং এগুলি তুষার বা বৃষ্টি বা তাপ বা অন্ধকারে সমস্ত গতির সাথে তাদের নির্ধারিত গতিপথ সম্পন্ন করা আটকে থাকনে না। শ্লোকটি নিউইয়র্কের জেমস ফার্লি পোস্ট অফিসে বিশেষভাবে বৈশিষ্ট্যযুক্ত, যদিও এটি অনুবাদ ব্যবহার করে "তুষার, বৃষ্টি, তাপ বা রাতের অন্ধকার এই কুরিয়ারগুলিকে তাদের নির্ধারিত গন্তব্যে দ্রুত পৌঁছানো আটকে রাখে না"।
ভারত
থাম্ব| জেলার ডাক ব্যবস্থার ব্যাপক সংস্কারের অংশ হিসেবে ১ জুলাই ১৮৫২ সালে [[সিন্ধু প্রদেশ|সিন্ধে / সিন্ধ জেলায়, ডাকের অগ্রিম অর্থপ্রদান বোঝাতে সিন্দে ডক আঠালো স্ট্যাম্পের ব্যবহার শুরু হয়।]] মৌর্য সাম্রাজ্যের অধীনে অর্থনৈতিক প্রবৃদ্ধি এবং রাজনৈতিক স্থিতিশীলতা (৩২২-১৮৫ খ্রিস্টপূর্ব) প্রাচীন ভারতে নাগরিক অবকাঠামোর টেকসই উন্নয়নকে উদ্দীপিত করেছিল। মৌর্যরা প্রাথমিকভাবে ভারতীয় ডাক পরিষেবার পাশাপাশি জনসাধারণের জন্য কূপ, বিশ্রামাগার এবং অন্যান্য সুযোগ-সুবিধা তৈরি করেছিল। দাগানা নামক সাধারণ রথগুলি কখনও কখনও প্রাচীন ভারতে ডাক রথ হিসাবে ব্যবহৃত হত। কুরিয়ারগুলি রাজা এবং স্থানীয় শাসকদের দ্বারা রানার এবং অন্যান্য বাহকের মাধ্যমে তথ্য সরবরাহ করার জন্য সামরিকভাবে ব্যবহার করা হয়েছিল। পোস্টমাস্টার, গোয়েন্দা সংস্থার প্রধান, কুরিয়ার সিস্টেমের রক্ষণাবেক্ষণ নিশ্চিত করার জন্য দায়িত্বপ্রাপ্ত ছিলেন। কুরিয়ারগুলি ব্যক্তিগত চিঠি সরবরাহ করার জন্যও ব্যবহার করা হয়েছিল।
১৮ শতকের শেষের দিকে, ভারতে একটি ডাক ব্যবস্থা চালু ছিল। পরবর্তীতে এই ব্যবস্থাটি সম্পূর্ণ আধুনিকীকরণের মধ্য দিয়ে যায় যখন ব্রিটিশ রাজ ভারতের বেশিরভাগ অংশে তাদের নিয়ন্ত্রণ প্রতিষ্ঠা করে। কাউন্সিল ইন ইন্ডিয়ার গভর্নর-জেনারেল ইস্ট ইন্ডিয়া কোম্পানির অঞ্চলগুলির মধ্যে ভাড়ার জন্য ডাকযোগে চিঠি পাঠানোর একচেটিয়া অধিকার থাকবে এই মর্মে ১৮৩৭ সালের পোস্ট অফিস আইন ১৭ প্রনয়ন করেছিল। মেইলগুলি নির্দিষ্ট কিছু কর্মকর্তাদের কাছে বিনা চার্জে পাওয়া যেত, যা বছরের পর বছর অতিবাহিত হওয়ার সাথে সাথে একটি বিতর্কিত বিশেষাধিকার হয়ে ওঠে। এই ভিত্তিতে ১ অক্টোবর, ১৮৩৭ সালে ভারতীয় ডাকঘর প্রতিষ্ঠিত হয়।
রোম
প্রথম ভাল নথিভুক্ত ডাক পরিষেবা ছিল রোমের । অগাস্টাস সিজার (৬২ খ্রিস্টপূর্বাব্দ - ১৪ খ্রিস্টাব্দ ) এর সময়ে সংগঠিত, পরিষেবাটিকে কার্সাস পাবলিকাস বলা হত এবং দ্রুত ঘোড়া দ্বারা টানা হালকা গাড়ি ( rhedæ ) সরবরাহ করা হয়েছিল। ডায়োক্লেটিয়ানের সময়কালে, বলদ দ্বারা টানা দুই চাকার গাড়ি ( বিরোটি ) সহ একটি সমান্তরাল পরিষেবা প্রতিষ্ঠিত হয়েছিল। এই পরিষেবাটি সরকারি চিঠিপত্রের জন্য সংরক্ষিত ছিল। নাগরিকদের জন্য আরও একটি পরিষেবা পরে যুক্ত করা হয়েছিল।
চীন
থাম্ব| ১৯৪৯ সালের ১০০-ডলার সিলভার ওভারপ্রিন্টে [[চীন ৪-সেন্ট]] কিছু চীনা উৎস দাবি করে যে মেইল বা ডাক সিস্টেমগুলি জিয়া বা শ্যাং রাজবংশের সময়কার, যা হবে বিশ্বের প্রাচীনতম মেইলিং পরিষেবা। প্রথমিক বিশ্বাসযোগ্য কুরিয়ার ব্যবস্থা হান রাজবংশ (২০৬খ্রিস্টপূর্বাব্দ - ২২০ খ্রিস্টাব্দ) শুরু করেছিল, যাদের প্রধান রুটে প্রতি ৩০ লি পর পর রিলে স্টেশন ছিল।
ট্যাং রাজবংশ (৬১৮ থেকে ৯০৭ খ্রিস্টাব্দ) নথিভুক্ত ১,৬৩৯টি ডাকঘর পরিচালনা করত, যার মধ্যে মেরিটাইম অফিস সহ প্রায় ২০,০০০ জন লোক নিযুক্ত ছিল। সিস্টেমটি যুদ্ধ মন্ত্রনালয় দ্বারা পরিচালিত হয়েছিল এবং এই নেটওয়ার্ক থেকে ব্যক্তিগত চিঠিপত্র আদান প্রদান নিষিদ্ধ ছিল। মিং রাজবংশ (১৩৬৮ থেকে ১৬৪৪) দ্রুত, নিরাপদে এবং সস্তায় মেল সরবরাহের জন্য একটি ডাক ব্যবস্থার চেষ্টা করেছিল। স্বল্প পুঁজি এবং ধীর গতির ওভারল্যান্ড ট্রান্সপোর্ট সিস্টেমের কারনে কাজে গতিশীলতা আনা সবসময় একটি সমস্যা ছিল। এই নেটওয়ার্কের প্রধান রুটে প্রতি ৬০ লি-এ ১,৯৩৬টি পোস্টহাউস ছিল, তাদের মধ্যে প্রতি ১০লি-এ তাজা ঘোড়া পাওয়া যেত। কিং তাদের এলাকা জুড়ে ১,৭৮৫টি পোস্টহাউস পরিচালনা করেছিল। তবে, সাংহাই এবং চুক্তির বন্দরগুলির চারপাশে কেন্দ্রীভূত আন্তর্জাতিক বসতিগুলিকে সংযুক্ত করার সিস্টেমটি আরও দক্ষ ছিল। এটি ছিল চীনের আন্তর্জাতিক বাণিজ্যের প্রধান যোগাযোগ ব্যবস্থা।
দরবস্ত ইউনিয়ন
দরবস্ত ইউনিয়ন নামে বাংলাদেশে মোট ২টি ইউনিয়ন রয়েছে। যথা:
মহানগর এক্সপ্রেস
মহানগর এক্সপ্রেস (ট্রেন নং ৭২১/৭২২) হচ্ছে বাংলাদেশের একটি আন্তঃনগর যাত্রীবাহী ট্রেন, যা চট্টগ্রাম জেলার চট্টগ্রাম রেলওয়ে স্টেশন ও ঢাকা জেলার কমলাপুর রেলওয়ে স্টেশনের মধ্যে চলাচল করে। ১৯৮৫ সালের ৪ঠা ডিসেম্বর ট্রেনটি উদ্বোধন করা হয়।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
আমলাতাড়া
আমলাতাড়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত।
জনপরিসংখ্যান
২০১১ সালের জনগণনা অনুসারে আমলাতাড়া গ্রামের জনসংখ্যা ৮৩৬। এর মধ্যে ৪৫৭ জন পুরুষ ও ৪০৬ জন নারী।
আলী আকবর খাঁ
ওস্তাদ আলী আকবর খান (১৪ এপ্রিল ১৯২২ - ১৯ জুন ২০০৯) ভারতীয় শাস্ত্রীয় সঙ্গীত জগতের একজন অন্যতম পরিপূর্ণ সঙ্গীতজ্ঞ। সঙ্গীতে তার অসাধারণ সৃষ্টি তাকে প্রাচ্য ও প্রতীচ্যের সঙ্গীতে অমর করে রাখবে। বাংলাদেশের মুক্তিযুদ্ধকালে তার ভূমিকার জন্য তিনি বাঙালি জাতির কাছে বিশেষভাবে সম্মানিত।
জন্ম ও শিক্ষা
ওস্তাদ আলি আকবর খাঁ ১৯২২ খ্রিষ্টাব্দের ১৪ এপ্রিল বাংলাদেশের ব্রাহ্মণবাড়িয়া জেলার নবীনগর উপজেলার শিবপুরে জন্মগ্রহণ করেন। পিতা সুর সম্রাট ওস্তাদ আলাউদ্দিন খাঁ ও মাতা মদিনা বেগম। পিতার কর্মস্থাল মাইহার (ভারতের মধ্যপ্রদেশের যুবরাজ শাসিত রাজ্য) পিতার কাছেই তার সঙ্গীত শিক্ষার হাতে খড়ি হয়। তিনি সব ধরনের বাদ্য যন্ত্র ও গায়কীর শিক্ষা নেন। ধীরে ধীরে তিনি সরোদে বিশেষজ্ঞ হয়ে উঠেন। ওস্তাদ আলী আকবর খান সাহেবের সঙ্গীতে হাতে খড়ি হয় তিন বছর বয়েস থেকে। কন্ঠ সঙ্গীতের শিক্ষা শুরু হয় তার বাবা আচার্য আলাউদ্দিন খান সাহেবের কাছে এবং তবলা শিখতে শুরু করেন তার চাচা ফকির আফতাবউদ্দিনের কাছে। তারঁ বাবা আরো অনেক বাদ্যযন্ত্র বাজানো শিখিয়েছেন; তবে তিনি সরোদ এবং কন্ঠ সঙ্গীতেই নিবিষ্ঠ হন। এরপর প্রায় ২০ বছর যাবৎ তার শিক্ষা ও চর্চা অব্যাহত থাকে। এসময় তিনি প্রতিদিন ১৮ ঘণ্টা করে রেওয়াজ করতেন। এর পরেও তার বাবা আচার্য আলাউদ্দিন খান সাহেবের ১০০ বছর বয়স পর্যন্ত আলী আকবর খানকে শিখিয়েছেন। এই শিক্ষণ প্রক্রিয়া ওস্তাদ আলী আকবর খান সাহেবের মধ্যে এমন এক সম্পদ সৃষ্টি করেছে যা থেকে তিনি এখনো শিখছেন বলে বোধ করেন। ১৯৭২ সালে তার বাবার মৃত্যুর পর হতে তিনি বাবার চর্চিত সাঙ্গীতিক ঐতিহ্য ধরে রেখেছেন। এই সাঙ্গীতিক ঐতিহ্য হচ্ছে ভারতের মাইহার ও রামপুরের শ্রী বাবা আলাউদ্দিন সেনী ঘরানা।
দীর্ঘকাল প্রশিক্ষণ লাভের পর ১৩ বছর বয়সে আলি আকবর খাঁ ১৯৩৬ খ্রিষ্টাব্দে এলাহাবাদে সর্ব প্রথম এক সঙ্গীত সম্মেলনে সঙ্গীত পরিবেশন করেন। তিন বছর পরে ১৯৩৯ সালের ডিসেম্বরে সেই একই সম্মেলনে তিনি পণ্ডিত রবিশংকরকে সরোদে সঙ্গত করেন; এটাই তাদের প্রথম যুগলবন্দী ছিল। ১৯৩৮ খ্রিষ্টাব্দে বোম্বে অল ইন্ডিয়া রেডিও-র সাথে তিনি প্রথম কাজ করেন, এইবার তাকে তবলায় সঙ্গত করেছিলেন ঊস্তাদ আল্লা রাখা।১৯৪০ সাল থেকে তিনি লক্ষ্ণৌয়ের AIR-এ প্রতি মাসে যন্ত্রসঙ্গীত পরিবেশন করা শুরু করেন। অবশেষে পেশাদার সঙ্গীতকার হওয়ার উদ্দেশ্যে রবিশংকরের সাথে তিনিও ১৯৪৪ সালে মাইহার ত্যাগ করেন। রবিশংকর বম্বে চ'লে যান, আলি আকবর কিছুদিন লক্ষ্ণৌয়ের অল ইন্ডিয়া রেডিওতে সর্বকনিষ্ঠ সঙ্গীত পরিচালক হিসেবে কাজ করা শুরু করেন, রেডিওর জন্য অর্কেষ্ট্রা রচনার দায়িত্বও তার উপরই ছিল।
১৯৪৩ সালে তার বাবার সুপারিশে যোধপুরের মহারাজা হনবন্ত সিংয়ের দরবারে তিনি সঙ্গীত শিল্পী হিসেবে নিয়োজিত হন।সেখানে সঙ্গীত পরিবেশনের পাশাপাশি তিনি শেখানো ও সুর রচনার কাজও চালিয়ে যান, মহারাজাই তাকে 'উস্তাদ' উপাধিতে ভূষিত করেন।পরবর্তীতে ১৯৪৭ সালে ভারতের স্বাধীনতার সময় যোধপুরে রাজতন্ত্রের সমাপ্তি ও বিমান দূর্ঘটনায় মহারাজার মৃত্যু ঘটলে আলি আকবর বম্বেতে চ'লে আসেন।
মুম্বইতে চেতন আনন্দের 'আন্ধিয়াঁ' (১৯৫২) সহ বেশ কয়েকটি চলচ্চিত্রে সুরারোপ করবার মধ্য দিয়ে তিনি প্রতিষ্ঠা লাভ করতে থাকেন। এই চলচ্চিত্রটির প্রধান গানটি গেয়েছিলেন লতা মঙ্গেশকর। আলি আকবরকে শ্রদ্ধা নিবেদন করতে তিনি বিনা পারিশ্রমিকে গানটি গেয়েছিলেন। সত্যজিৎ রায়ের 'দেবী' (১৯৬০), তপন সিনহার 'ক্ষুধিত পাষাণ' (১৯৬০) এবং মার্চেন্ট আইভরির 'দ্য হাউসহোল্ডার'-এ কাজ করবার জন্উয তিনি 'বছরের শ্রেষ্ঠ সংগীতকার' হিসেবে পুরষ্কৃত হন। শংকর জয়কিষেণের সঙ্গীত পরিচালনায় 'সীমা' (১৯৫৫) শীর্ষক চলচ্চিত্রের একটি গানেও তিনি সরোদ বাজান। পরবর্তীতে ১৯৯৩ সালে বার্নার্দো বার্তোলুচির পরিচালিত 'লিট্‌ল্‌ বুদ্ধা' শীর্ষক চলচ্চিত্রের জন্যও তিনি কিছু সুর রচনা করেন।
১৯৪৫ সালে তিনি এইচএমভি স্টুডিওতে ৭৮ আর. পি. এম. এর সিরিজ রেকর্ডকরা শুরু করেন, এই ডিস্কগুলি একেকটি সাকুল্যে তিন মিনিট দৈর্ঘ্যের সুর রেকর্ড করতে পারত। এই রকমই একটি রেকর্ডের জন্য তিনি 'চন্দ্রনন্দন' নামক একটি রাগ রচনা করলেন, রেকর্ডটিও বিশাল সাফল্য পেল। মালকোষ, চন্দ্রকোষ, নন্দকোষ ও কৌশি কানাড়া- এই চারটি রাগের উপর ভিত্তি ক'রে এই নতুন রাগটি তিনি রচনা করেন। পরবর্তীতে ১৯৬৫ সালে এই রাগটি ২২ মিনিট দৈর্ঘ্যে পুনরায় রেকর্ড করা হ'লে সারা পৃথিবী জুড়ে এই রাগটির নিজস্ব শ্রোতা তৈরি হয়।
ভারতে সঙ্গীত পরিবেশনার পাশাপাশি তিনি পশ্চিমের দেশগুলিতেও প্রচুর ঘুরেছেন। ১৯৫৬ সালে হিন্দুস্থানি শাস্ত্রীয় সঙ্গীত শেখানো ও প্রচারের উদ্দেশ্যে কলকাতায় তিনি 'আলি আকবর কলেজ অব মিউজিক' প্রতিষ্ঠা করেন, ১৯৬৭ খ্রিষ্টাব্দে যুক্তরাষ্ট্রের ক্যালিফোর্নিয়ার বার্কলিতে একই নামে তিনি আরেকটি কলেজ প্রতিষ্ঠা করেন, যা পরে সান রাফায়েলে স্থানান্তরিত হয়। ১৯৬৯ সালে বস্টনে পিবডি ম্যাসন কনসার্ট সিরিজে তিনি সঙ্গীত পরিবেশন করেন, তবলা সঙ্গতে ছিলেন পণ্ডিত শংকর ঘোষ। ১৯৮৫ সালে তিনি তার প্রতিষ্ঠানের আরেকটি শাখা খোলেন সুইৎজারল্যান্ডের বাসেলে। তিনি প্রথম ভারতীয় হিসেবে যুক্তরাষ্ট্রে লং প্লেয়ার অ্যালবামে রেকর্ড করেন এবং যুক্তরাষ্ট্রের দূরদর্শনে সরোদ পরিবেশন করেন।
রবিশংকর, নিখিল ব্যানার্জী ও এল. সুব্রমনিয়মের সাথে আলি আকবরের অসংখ্যও যুগলবন্দী রয়েছে, যেগুলি যথেষ্ট জনপ্রিয়তা লাভ করেছিল। বিলায়াৎ খানের সাথেও তার কিছু যুগলবন্দী রয়েছে। পাশ্চাত্যের সঙ্গীতকারদের সাথেও তিনি যৌথ কাজ করেছেন। ১৯৭১ সালের অগাষ্ট মাসে আলি আকবর বাংলাদেশের মুক্তিযুদ্ধের সাহায্যার্থে রবিশংকর, আল্লা রাখা, কমলা চক্রবর্তী প্রমুখের সঙ্গে ম্যাডিসন স্ক্যোয়ার গার্ডেনে সঙ্গীত পরিবেশবন করেন। জর্জ হ্যারিসন, বব ডিলান, এরিক ক্ল্যাপটন, রিঙ্গো স্টারের মত খ্যাতনামা শিল্পীরাও এই কনসার্টে অংশ নিয়েছিলেন। কনসার্টটির একটি লাইভ অ্যালবাম ও একটি চলচ্চিত্র পরবর্তীতে প্রকাশিত হয়।
বাংলাদেশের মুক্তিযুদ্ধে অবদান
বাংলাদেশের মুক্তিসংগ্রামী জনগণের সাহায্যার্থে নিউইয়র্কের ম্যাডিসন স্কোয়ারে ১৯৭১-এর ১ আগস্ট অনুষ্ঠিত হয় দ্য কনসার্ট ফর বাংলাদেশ। এ আয়োজনের সঙ্গে যাঁরা সম্পৃক্ত ছিলেন তাদের অন্যতম ওস্তাদ আলী আকবর খাঁ। কনসার্টে অনেকের মধ্যে সঙ্গীত পরিবেশন করেছিলেন জর্জ হ্যারিসন, তার গানের শিরোনাম ‘বাংলাদেশ’। এ গানের জন্য তৈরি হয়েছিল ‘বাংলাদেশ ধুন’ নামক নতুন সুর। ‘বাংলাদেশ ধুন’ যুগলবন্দি বাদনে রবিশঙ্করের সঙ্গে আলী আকবর খাঁ সেদিন অসাধারণ পারঙ্গমতা প্রকাশ করেন। ওস্তাদ আলাউদ্দিন খাঁ-তনয় হিসেবে সঙ্গীত-সাধনায় আত্মমগ্ন আলী আকবর জন্মভূমির দুর্গতি মোচনে সেদিন উদগ্রীব হয়েছিলেন। বাঙালির মুক্তিসংগ্রামে সম্পৃক্ত হয়েছিলেন ঐতিহাসিক অনুষ্ঠানটির মাধ্যমে, যে অনুষ্ঠান মুক্তিযুদ্ধের পক্ষে বিশ্ব জনমত গঠনে কার্যকর ভূমিকা পালন করেছিল। এ কনসার্টের প্রাপ্ত অর্থ বাংলাদেশের শরণার্থীদের জন্য ইউনিসেফের শরণার্থী ফান্ডে দান করা হয়।
মৃত্যু
তিনি ২০০৯ সালের ১৯ জুন যুক্তরাষ্ট্রের সানফ্রানসিসকোতে মৃত্যুবরণ করেন।
ডি. রাজা
প্রারম্ভিক জীবন ও পড়াশোনা
ডি. রাজা তামিলনাড়ুর ভেলোর জেলার একটি দলিত পরিবারে জন্মগ্রহণ করেন। তার বাবা-মা উভয়েই ভূমিহীন কৃষি শ্রমিক ছিলেন। ডি. রাজা ভেলোর জেলার একটি কলেজ থেকে বি.এস.সি ডিগ্রী লাভ করেন এবং পরবর্তীকালে বি.এড করেন। ডি. রাজা তার গ্রামের প্রথম গ্র্যাজুয়েট ছিলেন ।
ব্যক্তিগত জীবন
ডি. রাজা সারাভারত যুব ফেডারেশনে যুক্ত থাকার সময় তার স্ত্রী অ্যানি রাজার সাথে পরিচিত হন। অ্যানি তখন ভারতের কমিউনিস্ট পার্টির মহিলা শাখা সংগঠন ভারতের জাতীয় মহিলা ফেডারেশনের সাধারন সম্পাদিকা ছিলেন। ১৯৯০ সালের ৭ই জানুয়ারি তাদের বিয়ে হয়, তাদের দুজনের অপরাজিতা রাজা নামে একটি মেয়ে আছে ।
লিখিত বই
ডি. রাজা "দলিত প্রশ্নঃ এগিয়ে যাবার পথ" (Dalit Question: The Way Forward) নামে বই লিখেছেন। বইটি ২০০৭ সালে নতুন দিল্লির সিপিআই প্রকাশনী থেকে প্রকাশ করা হয়।
চিল্কা হ্রদ
চিল্কা হ্রদ (ଚିଲିକା ହ୍ରଦ) একটি ঈষৎলোনা জলের উপহ্রদ যা ভারতের পূর্ব উপকূলের ওড়িশার পুরী, খুরদা ও গানজাম জেলায় বিস্তৃত। দিয়া নদীর তীরে, বঙ্গোপসাগরে এটি ১১০০ কিলোমিটার এলাকা জুড়ে বিস্তৃত। এটি ভারতের বৃহত্তম উপকূলীয় লেগুন (উপহ্রদ)   এবং নিউ ক্যালিডোনিয়ার নিউ ক্যালিডোনিয়ার প্রবাল প্রাচীরের পরে বিশ্বের দ্বিতীয় বৃহত্তম উপকূলীয় লেগুন। এটিকে ইউনেস্কো (UNESCO) ভারতের বিশ্ব ঐতিহ্যবাহী স্থানসমূহের তালিকা এনেছেন।
বিবরণ
হ্রদটি লম্বায় প্রায় ৪০ মাইল। এর আয়তন ১১০০ বর্গ কি. মি.। অনেকগুলি ছোট বড় নদী জলধারা এতে পতিত হয়। 'দয়া' নামে একটা সরু নদী দিয়ে হ্রদটা বঙ্গোপসাগরের সঙ্গে যুক্ত হয়। সারা ভারতে সব থেকে বড় পরিযায়ী পাখিদের সমাবেশ এইখানে। হ্রদটির চারদিকে আছে অনেক ছোট বড় গ্রাম ও শহর। মাছ আহরণের জন্য এই হ্রদকে ঘিরে ১৫০,০০০ জেলে থাকে এবং ১৩২টি গ্রাম আছে।
একটি সমীক্ষা দেখানো হয়েছে, এই হ্রদে ৪৫ শতাংশ জলজ পাখি,৩২ শতাংশ আন্সেরিফর্মিস বর্গের পাখি এবং ২৩ শতাংশ পানিকাটা পাখি। এর উপহ্রদে ১৪ প্রজাতির শিকারী পাখি আছে। প্রায় ১৫২ প্রজাতির বিরল এবং বিপন্ন ইরাবতী ডলফিন এই হ্রদে বাস করে খবর পাওয়া গেছে।
বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সি
বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সি (বায়রা) বাংলাদেশ সরকারের সহযোগিতা ও সমর্থিত জাতীয় পর্যায়ের একটি সংঘ। বায়রা অভিবাসীদের সহযোগিতা এবং কল্যাণের জন্যে আন্তর্জাতিক ভাবে স্বীকৃত। দেশের দক্ষ, প্রশিক্ষিত এবং প্রযুক্তিগতভাবে শিক্ষিত জনশক্তির জন্যে কাজের ক্ষেত্র সম্প্রসারণ করাই এর মূল দায়িত্ব। বর্তমানে আনুমানিক ১৩০০ সদস্য সংস্থার সহযোগিতায় বায়রা তাদের কর্ম পরিচালনা করছে।
আরো দেখুন
প্রবাসী কল্যাণ ও বৈদেশিক কর্মসংস্থান মন্ত্রণালয়
এডওয়ার্ড স্নোডেন
thumb|এডওয়ার্ড স্নোডেন. এডওয়ার্ড স্নোডেন (Edward Snowden; জন্ম: ২১ জুন, ১৯৮৩খৃস্টাব্দ) আমেরিকার কেন্দ্রীয় গোয়েন্দা সংস্থা সিআইএ’র সাবেক সদস্য যিনি দেশটির ইন্টারনেট নজরদারি কর্মসূচির তথ্য ফাঁস করে দিয়ে বৈশ্বিকভাবে আলোচনার কেন্দ্রবিন্দুতে চলে এসেছেন।
এডওয়ার্ড স্নোডেন ফাঁস করে দিয়েছেন যে প্রিজম কর্মসূচির আওতায় ফেসবুক, গুগল, মাইক্রোসফট, ইয়াহু, ইউটিউব এবং অ্যাপলসহ বিভিন্ন ইন্টারনেট জায়ান্ট প্রতিষ্ঠানকে না জানিয়েই তাদের সার্ভারে সরাসরি প্রবেশ করে তথ্য সংগ্রহ করে আমেরিকার ন্যাশনাল সিকিউরিটি এজেন্সি (এনএসআই) ও ফেডারেল ব্যুরো অব ইনভেস্টিগেশন (এফবিআই) যা ছিল মারাত্মক এবং অসাংবিধানিক কাজ।
স্নোডেনকে নিয়ে বিশ্বব্যাপী ব্যাপক বিতর্কের সৃষ্টি হয়েছে। তাকে বলা হয়েছে একজন বীর, গোপন তথ্য ফাঁসকারী,   ভিন্নমতাবলম্বী, বিশ্বাসঘাতক এবং দেশপ্রেমিক।  স্নোডেন তার কার্যকলাপ সম্বন্ধে বলেছেন যে তিনি যা করেছেন তা হল, জনগণের বিরুদ্ধে এবং তাদের নামে গোপনে যেসব করা হচ্ছে তা জনসাধারণকে অবহিত করা। অনেক মার্কিন কর্মকর্তা স্নোডেনের কার্যকলাপকে যুক্তরাষ্ট্রের জন্য ব্যাপক ক্ষতি হিসেবে অভিহিত করেছে, অন্যদিকে অনেকে আবার তার এসব কার্যকলাপকে সাধুবাদ জানিয়েছে। এদের মধ্যে রয়েছেন সাবেক প্রেসিডেন্ট জিমি কার্টার। স্নোডেনের প্রকাশিত তথ্য সংবাদমাধ্যমে প্রকাশিত হলে তা যুক্তরাষ্ট্রে এবং বিশ্বব্যাপী বিভিন্ন বিষয় যেমন- জনসাধারণের উপর নজরদারি, সরকারী গোপনীয়তা এবং জাতীয় নিরাপত্তা ও তথ্যের গোপনীয়তার উপর বিতর্কের সৃষ্টি করেছে।
শৈশব ও শিক্ষা
স্নোডেনের পুরো নাম এডওয়ার্ড জোসেফ স্নোডেন। ৩২ বছর বয়সী স্নোডেন যুক্তরাষ্ট্রের নর্থ ক্যারোলিনা রাজ্যের এলিজাবেথ সিটিতে জন্মগ্রহণ করেন ও বেড়ে উঠেন। পেনসিলভানিয়ানিবাসী তার বাবা ইউএস কোস্টগার্ডের সাবেক কর্মকর্তা ছিলেন। ম্যারিল্যান্ডে ইউএস ডিস্ট্রিক্ট কোর্টে ক্লার্ক হিসেবে কাজ করেন স্নোডেনের মা। বড় বোন একজন এটর্নি।
ক্যারিয়ার
২০০৪-এর ৭ই মে স্নোডেন স্পেশাল ফোর্সের অংশ হওয়ার স্বপ্ন নিয়ে ইউএস আর্মিতে যোগ দেন। ট্রেনিং চলাকালে দুর্ঘটনায় উভয় পা ভেঙে গেলে একই বছর সেপ্টেম্বরের ২৭ তারিখ তাকে অব্যাহতি দেয়া হয়। পরবর্তীতে ইউনিভার্সিটি অফ ম্যারিল্যান্ডে এনএসএ’র একটি গোপন ভবনের সিকিউরিটি গার্ড হিসেবে কাজ করেন। এরপর তিনি আইটি সিকিউরিটির উপর কাজ করতে সিআইএ-তে যোগ দেন।
২০০৭ সালে সিআইএ তাকে কূটনীতিবিদ হিসেবে সুইজারল্যান্ডের জেনেভায় স্থানান্তরিত করে। সেখানে তার দায়িত্ব ছিল কম্পিউটার নেটওয়ার্কের নিরাপত্তা বিধান করা। ২০০৯ সালে সিআইএ’র কাজ ছেড়ে দেন এবং জাপানের সামরিক ঘাঁটিতে এনএসএ ডিপার্টমেন্টের এক প্রাইভেট কন্ট্রাক্টর হিসেবে যোগ দেন।
২০১৩ সালের বছর মে মাসে এনএসএতে থেকে যাওয়ার আগের ৩ মাস পর্যন্ত হাওয়াইতে এনএসএ-তে সিস্টেম এডমিনিস্ট্রেটর হিসেবে কাজ করেন। এনএসএ’র জন্য কাজ করা বুজ অ্যালেন হ্যামিল্টন কনসাল্টিং ফার্মের হয়ে তিনি ওই পদে কর্মরত ছিলেন। স্নোডেনের জীবন যাত্রা নিতান্ত আরামদায়ক ছিল। মাসিক আয় ছিল ২০০০০০ (দুই লাখ) ডলার। এনএসএ থেকে ছুটি নিয়ে তিনি যুক্তরাষ্ট্র থেকে পালিয়ে হংকং আসেন। ২০১৩ সালের ১০ জুন তারিখ হংকং থেকে দ্য গার্ডিয়ানে দেয়া এক সাক্ষাৎকারে নিরাপত্তাবিষয়ক গোপন তথ্য ফাঁসকারী হিসেবে নিজের পরিচয় প্রকাশ করেন। ২০১৩ সালে একজন প্রাক্তন নরুইজিয়ান মন্ত্রী স্নোডেনের নাম নোবেল শান্তি পুরষ্কারের জন্য মনোনীত করেন।